《兼静黄坛杨君书室也取钱起柴门兼竹静之句名》
宋代·舒岳祥

本自柴门静，谁令种竹喧。
月来将画写，负过引书翻。
默坐雨偏响，闲眠雪易繁。
动中还有静，此意互为根。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。